Poštovane koleginice i kolege,

Obaveštavamo vas da su **prijave** za Devetu konferenciju mladih hemičara Srbije **otvorene**.Deveta konferencija mladih hemičara Srbije će se održati u subotu, **4. novembra 2023.** godine na Prirodno-matematičkom fakultetu u Novom Sadu.

Rok za prijavljivanje učešća i podnošenje apstrakata je 15. septembar 2023. godine. Prijavni formular i templat za apstrakt (sa uputstvom za popunjavanje) možete naći na sledećem linku:

[Prijavni formular](https://docs.google.com/forms/d/e/1FAIpQLSehdrZ6veobIJjBJUOqg6--uN4GghDjqyeE_IEWAjhFt8IOXQ/viewform?usp=sf_link)

Cilj Konferencije je aktivno učešće mladih hemičara (do 35 godina) - prezentacija rezultata iz oblasti hemijskih i biohemijskih nauka, hemijske tehnologije i metalurgije kao i medicinskih nauka koji su ostvareni u okviru završnih, diplomskih, master i doktorskih radova, formiranje novih kontakata i razmena naučnih saznanja. Na Konferenciji je zvanični jezik – engleski, u nadi da mlade naučnike pripremimo za odlazak na međunarodne konferencije, kao i da svi učesnici mogu da aktivno učestvuju u diskusiji.

Učesnici koji prijave saopštenje ne plaćaju kotizaciju za učešće na Konferenciji. Izlaganje usmenih i posterskih saopštenja se jedino moguće uživo (bez mogućnosti online uključivanja).

Naučna saopštenja pokrivaju **osam** tematskih oblasti:

* ***Developments in chemical synthesis*** (*organska sinteza, sinteza neorganskih kompleksa)*
* ***Chemistry meets Biology*** (*medicinska hemija, bioinformatika, biohemija, biotehnologija, molekularna genetika, dizajn lekova*)
* ***Phytochemistry and Food Chemistry*** *(hemija sekundarnih metabolita, hemija biljaka, hemija hrane)*
* ***Environmental awareness*** (*zelena hemija, zaštita životne sredine*)
* ***Physical and computational chemistry*** (*fizička hemija, teorijska hemija, elektrohemija*)
* ***Solution chemistry and Chemical equilibrium*** *(hemija u rastvoru, hemijska ravnoteža)*
* ***Chemistry and Society* (***istorija hemije, nastava hemije*)
* ***Supramolecular Chemistry and Functional Materials* (***nanomaterijali, MOF, hemija makromolekula, tehnologija polimera i nauka o materijalima, hemija čvrstog stanja*)

Ove godine će biti održano jedno plenarno predavanje i tri predavanja po pozivu.

Učesnici se mogu prijaviti za sledeće vrste saopštenja:

* Usmeno saopštenje na engleskom jeziku
* Usmeno saopštenje na srpskom jeziku
* Postersko saopštenje na engleskom jeziku
* Postersko saopštenje na srpskom jeziku

Organizacioni odbor Devete konferencije mladih hemičara Srbije,

Jelena Kesić

Mila Lazović

Mihajlo Jakanovski